ທ່ານໂອບາມາ ແລະ ທ່ານຣອມນີ ອອກຫາສຽງ ຢ່າງຂຸ້ນຂ້ຽວ (ວີດິໂອ)
ຜູ້ສະມັກເລືອກຕັ້ງທັງສອງ ຕ່າງ​ກໍ​ພາກັນ​ດໍາ​ເນີນ​ ຄວາມ​ພະຍາຍາມ​ຢ່າງ​ຂຸ້ນຂ້ຽວ ​ເພື່ອຮ້ອງຂໍ​ເອົາສຽງສະໜັບສະໜຸນ ຈາກ​ພວກເລືອກ​ຕັ້ງ ເປັນຄັ້ງສຸດທ້າຍ.
ອີກພຽງສອງອາທິດເທົ່ານັ້ນ ກໍຈະຮອດມື້ເລືອກຕັ້ງ ທັງປະທາ ນາທິບໍດີ ບາຣັກ ໂອບາມາ ແລະທ່ານມິຕ ຣອມນີ ຕ່າງກໍພາ ກັນດໍາເນີນຄວາມພະຍາຍາມຢ່າງຂຸ້ນຂ້ຽວ ເພື່ອຂໍຮ້ອງເປັນ ຄັ້ງສຸດທ້າຍຕໍ່ພວກເລືອກຕັ້ງ ທີ່ຍັງບໍ່ໄດ້ຕັດສິນໃຈວ່າ ຈະ ປ່ອນບັດເອົາໃຜເທື່ອນັ້ນ ຜົນການຫຢັ່ງຫາງສຽງມະຫາຊົນ ພົບວ່າການແຂ່ງຂັນເລືອກຕັ້ງປະທານາ ທີບໍດີຄັ້ງນີ້ ມີຄະແນນເທົ່າໆກັນ ແລະການໄດ້ຮັບສຽງສະໜັບສະໜຸນຈາກພວກປ່ອນບັດທີ່ຍັງບໍ່ຕັດສິນໃຈ ໂດຍສະເພາະໃນບັນດາລັດທີ່ສາມາດປ່ຽນ ແປງຜົນການເລືອກຕັ້ງໄດ້ນັ້ນ ແມ່ນສໍາຄັນທີ່ສຸດ ໃນລະຫວ່າງການໂຄສະນາຫາສຽງເມື່ອວັນອັງຄານວານນີ້ ໃນລັດ Florida ທາງພາກໃຕ້ຂອງສະຫະລັດ ຊຶ່ງເປັນນຶ່ງໃນຫຼາຍໆລັດທີ່ຈະເປັນຜູ້ຕັດສິນຊີ້ຂາດຜົນຂອງການເລືອກຕັ້ງນັ້ນ ທ່ານໂອບາມາ ໄດ້ກ່າວຫາທ່ານຣອມນີ ວ່າ ປ່ຽນແປງແນວຄິດຂອງ ຕົນກ່ຽວກັບບັນຫາສໍາຄັນຕ່າງໆ ໂຮມທັງການປະຕິບັດງານສັງຫານນາຍໂອຊາມາ ບິນລາເດັນ ນັ້ນນໍາ ທ່ານໂອບາມາໄດ້ເອີ້ນ ການໂຕ້ວາທີຂອງທ່ານຣອມນີ ໃນຕອນແລງວັນຈັນຜ່ານມາ ວ່າ ການລະເບີດຂຶ້ນຢ່າງສາຫັດ ຂອງອັນທີ່ທ່ານໃຊ້ຄໍາເວົ້າວ່າ Romenesia ຊຶ່ງທ່ານໝາຍເຖິງ ໂຣກຄວາມຈໍາເຊື່ອມຂອງທ່ານ ຣອມນີນັ້ນ ຝ່າຍທ່ານຣອມນີ ກໍໄດ້ບອກຝຸງຊົນທີ່ສະໜັບສະໜຸນທ່ານຢູ່ນະຄອນ Las Vegas ລັດເນວາດາ ວ່າ ການໂຈມຕີຕົນນັ້ນ ບໍ່ແມ່ນເລຶ່ອງຢູ່ໃນຫົວຂໍ້ການເມືອງ ຊຶ່ງທ່ານກ່າວຕໍ່ໄປວ່າ ຫຼັງຈາກການໂຕ້ວາທີທັງສີ່ເທື່ອ ທີ່ໂຮມທັງການໂຕ້ວາທີລະຫວ່າງຜູ້ສະມັກເປັນຮອງປະທານາທິບໍດີນໍານັ້ນ ການໂຄສະນາຫາສຽງຂອງໂອບາມາ ແມ່ນກໍາລັງຈະຈົມນໍ້າ ໃນຂະນະທີ່ການໂຄສະນາຫາສຽງຂອງທ່ານຣອມນີເອງນັ້ນ ແມ່ນໄດ້ຮັບການເສີມກໍາລັງໂດຍການໂຕ້ວາທີກັນ ແລະກໍາລັງມຸ້ງໜ້າຢ່າງເຕັມທີ່ຕໍ່ໄປ ທັງໜ່ວຍໂຄສະນາຫາສຽງຂອງທ່ານໂອບາມາ ກັບທ່ານຣອມນີ ຕ່າງກໍອ້າງວ່າ ຜູ້ສະມັກຂອງຕົນເປັນຝ່າຍຊະນະໃນການໂຕ້ວາທີກັນ ເມື່ອຕອນແລງວັນຈັນຜ່ານມາ ທີ່ສຸມເລຶ່ອງນະໂຍ ບາຍຕ່າງປະເທດ ແຕ່ຜົນການ ຫຢັ່ງສຽງສ່ວນໃຫຍ່ເວົ້າວ່າ ປະທານາທິບໍດີ ໂອບາມາ ຊະນະການໂຕ້ວາທີຄັ້ງສຸດທ້າຍນັ້ນ